Tatoeba sentences — language code: epo
Tiuj "kvar-kvaronaj tortoj" konsistas el kvar egalkvantaj ingrediencoj.
Sed la foliigita pasto ja bezonis tutan nokton.
Per la foliigita pasto estis preparataj la plej bonaj ĉerizaj tortoj.
Por prepari "kvar-kvaronan torton" oni fandu la buteron, miksu la sukeron kun la ovoflavaĵoj kaj faruno en flavetan paston, kirlante aldonu la fanditan buteron; batŝaŭmigu la ovblankaĵon kun la vanila sukero kaj miksu la ŝaŭmon en la paston.
Baku la "kvar-kvaronan torton" en antaŭhejtita forno dum sesdek minutoj je cent okdek celsiaj gradoj.
Mattentaarten, oni povus traduki per "kazetortoj, regiona specialaĵo de nia urbo, fakte estis por la kermeso.
Jam kelkajn tagojn antaŭe oni ŝparis la ŝafinan lakton.
La antaŭan tagon oni metis tiun lakton en la plej grandan disponeblan poton kaj miksis ĝin kun kruda buterlakto de ĉe Lonko.
Oni varmigis kaj kirlis la tuton ĝis kazeiĝo.
Post malvarmiĝo oni pasigis la miksaĵon tra mantuko metita sur kribrilo super sitelo.
Poste oni pendigis la mantukon je hoketo por elfluigi ĉiun likvaĵon.
La postan tagon la kazeo estis premata tra kribrilo, miksata kun ovoflavaĵo kaj sukero en molan paston.
Kelkaj gutetoj da migdaloleo aldonis delikatan guston al la kazeaj tortoj.
La batŝaŭmigita ovoblankaĵo estis aldonata en la plej granda poto, kiun ni posedis.
Plej ofte oni uzis anserajn ovojn, sed tio ne ŝanĝis la guston.
La foliigota pasto, restinta dum tuta nokto en la kelo, estis prenata kaj per la ligna rulo elrulata sur la puran lignan tabloplaton.
Iom da faruno sur kaj sub la folion, kunfaldi ĝin, kaj ripetadi la operacion: ju pli ofte, des pli delikata iĝos la krusto.
La altrandaj bakmuldiletoj estis ŝmirataj per butero kaj kunmetataj en kvadrato sur la tablon.
La mola maldika pastohaŭto estis metata super ilin kaj alpremata en la muldiletojn.
En ĉiun muldilon oni metis kvanton el la kazea pasto.
Se ni estis saĝaj, ni ricevis iom da pastohaŭto, per kiu ni kreis uletojn, kiujn ni finfine manĝis.
Mi volas kontesti ĉi tiun punavizon pri parkado; oni eligis ĝin antaŭ duonhoro. Ĉe la aŭtoparkejo, la parkometro por mia spaco estis plena kaj ne enlasis iujn ajn el la moneroj, kiujn mi penis enmeti.
La restinta pasto estis kunpremata por esti elrulata en novan folion.
Post kovro per alia pastohaŭto la randoj estis kunpremataj kaj en la kovra haŭto oni per tondilo faris Vo-forman entranĉon.
Intertempe la kuireja hejtilo estis varmigita kun la du fornopordetoj fermitaj.
Post atingo de la taŭga temperaturo la aroj da bakmuldiletoj estis metataj sur kradojn kaj ŝovataj en la fornojn.
Iom post iom ekestis apetitiga bonodoro.
Ŝajne daŭris eternon, antaŭ ol la forno estis malfermata, unue nur mallarĝe por kontroli per trikilo.
Kion ili tiele precize kontrolis per tiu trikilo, mi ankoraŭ ne scias.
Kiam ĉio ŝajnis en ordo, la forno estis tute malfermata.
Jen ili troviĝis deksesope en ambaŭ fornoj bele vicigitaj.
La odoro estis ebriiga.
Ĉiufoje panjo havis surprizon por ni.
Panjo estis aldoninta kelkajn "bovopiedojn".
Bovopiedoj estis farataj jene: dum la kovrado de la tortoj ĉiam ja restis iom da haŭto kaj tiun restaĵon panjo elrulis en triangulojn, unu por ĉiu filo.